Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaiset islamistit ampuivat raketin Gazasta Etelä-Israeliin.
Israel teki vastaiskuja.
Jännitteet kiristyvät -
Länsirannan Juudeassa, Samariassa ja Jordaninlaaksossa.
USA:n ulkoministeri Antony Blinken varoittaa Israelin tulevaa hallitusta -
ennen vaaleja annetuista lupauksista.
Gazan palestiinalaiset islamistit ampuivat raketin Etelä-Israeliin -
lauantai-iltana. Israel teki vastaiskuja Hamasin infrastruktuuriin Gazassa.
Jännitteet kiristyivät tuntuvasti viikonvaihteessa, -
kun Israelin joukkojen ja terroristien välillä puhkesi useita yhteenottoja -
eri puolilla Länsirannan Juudeaa ja Samariaa.
Israelin joukoissa ei tullut henkilövahinkoja, -
mutta ainakin kymmenen islamistisen Hamasin ja Islamilaisen jihadin -
aseistautunutta jäsentä kuoli. Myös muista uhreista raportoitiin.
Qatarin kerrotaan painostaneen islamistista Hamasia -
olemaan pahentamatta jännitteitä Gazan―Israelin rajalla.
Terroristijärjestö Hamas ei noudattanut Qatarin varoitusta, -
vaan sen solu ampui raketin Etelä-Israelin asuinyhteisöjä kohti.
Raketti räjähti kuitenkin asumattomalla alueella -
eikä aiheuttanut henkilö- tai materiaalivahinkoja.
Yhden aikoihin yöllä Israelin hävittäjät iskivät Hamasin asetehtaaseen.
IDF:n tiedotusyksikön mukaan -
kyseessä oli yksi Hamasin tärkeimmistä tehtaista.
Paikassa valmistettiin suurin osa Hamasin käyttämistä raketeista.
IDF iski lisäksi Hamasin terroritunneliin Gazan eteläosassa.
Israelin väistyvä pääministeri Jair Lapid -
piti seuraavana aamuna tilannearvioinnin -
IDF:n esikuntapäällikkö Aviv Kochavin kanssa. Lapid korosti -
Israelin päättäväisiä toimia Gazan islamistijärjestöjä vastaan.
Pidimme äsken tilannearvioinnin Juudean ja Samarian divisioonassa.
IDF toimii aktiivisesti useilla eri rintamilla, jotka kaikki ovat haastavia.
IDF iski viime yönä tärkeään Hamas-kohteeseen Gazassa -
sen jälkeen, kun sieltä oli ammuttu raketti Israeliin.
Kaikkiin Israeliin kohdistuviin iskuihin vastataan nykyään ankarasti.
Näin olemme hankkineet takaisin pelotteen Gazaa vastaan.
Lapid ylisti -
Juudeassa, Samariassa ja Jordanin- laaksossa toimivia Israelin joukkoja.
Hän painotti, että Israelin hallitus tukee täysin joukkojaan, -
jotka vaarantavat henkensä Israelia ja sen kansalaisia puolustaessaan.
Israelin joukot operoivat viime yönä Juudeassa ja Samariassa -
estääkseen terrori-iskuja.
Tämän mittavan ja määrätietoisen kampanjamme aikana -
olemme saavuttaneet monia voittoja.
Kuluneena vuonna on estetty jo 445 terrori-iskua.
Terroristijärjestöillä on vastassaan -
Israelin voimakas ja kurinalainen, lakia noudattava armeija.
Tämä on Israelin puolustusvoimien salaisuus ja sen voiman alkulähde.
Tämä hallitus tukee täysin sotilaitamme.
Emme salli ulkomaisten tahojen suorittaa tutkimuksia.
Emmekä hyväksy sitä, että sotilaitamme -
tai Shin Betin ja rajapoliisin henkilöstöä mustamaalataan.
He vaarantavat henkensä joka päivä suojellessaan Israelia ja sen kansaa.
Tuemme sotilaitamme täysin, kunhan he noudattavat lakia ja ohjeita.
Te pidätte huolta meistä. Mutta mekin huolehdimme teistä.
Israelin puolustusvoimat (IDF), Shin Bet ja rajapoliisin erikoisjoukot -
suorittivat operaatio Aallonmurtajaan liittyviä terrorisminvastaisia toimia -
Juudeassa ja Samariassa. Yli 25 epäiltyä terroristia pidätettiin.
Palestiinalaisraporttien mukaan -
IDF:n joukot menivät Jeniniin ja pidättivät Yahya Sa'adin, -
jonka isä on Islamilaisen jihadin Samarian johtaja Bassem Sa'adi.
Tämän pidätys nelisen kuukautta sitten johti lopulta -
operaatio Aamunkoiton käynnistämiseen.
Viimeöisessä pidätystilanteessa raportoidaan puhjenneen yhteenottoja
aseistettujen palestiinalaisten ja Israelin joukkojen välillä.
Deheishen kaupungissa Betlehemin eteläpuolella -
palestiinalaiset asemiehet avasivat tulen kohti Israelin joukkoja, -
jotka olivat pidättämässä epäiltyä terroristia.
Israelin joukoissa ei tullut henkilövahinkoja, -
mutta etsintäkuulutetun palestiinalaisen epäillyn veli kuoli -
ja kuusi muuta asemiestä sai vammoja.
Israel jatkaa määrätietoisia toimiaan terroristeja vastaan Länsirannalla.
Samaan aikaan Yhdysvaltain ulkoministeri Antony Blinken puhui -
vasemmistoliberaalin amerikan- juutalaisen J Street -järjestön -
vuosikonferenssissa. Hän alleviivasi USA:n horjumatonta tukea Israelille.
Vahvistamalla Israelin turvallisuutta; -
tunnustamalla, että rauhaa ei saada, ellei Israel ole voimakas ja turvattu; -
syventämällä Israelin integroitumista Lähi-itään ja maailmaan; -
pitämällä tiukasti kiinni kahden valtion näystä; -
vastustamalla toimia, jotka heikentävät tämän tavoitteen saavuttamista.
Lisäksi on tehtävä välittömiä toimia -
israelilaisten ja palestiinalaisten elinolojen parantamiseksi.
Ulkoministeri Blinken nosti esiin -
Yhdysvaltain Israelille vuosittain antaman huomattavan rahoituksen, -
jolla Israel voi hankkia aseita Yhdysvalloista.
Tavoite on, että Israel säilyttää sotilaallisen etulyöntiasemansa.
Israelin ja Yhdysvaltain asevoimien yhteensopivuus parantaa lisäksi -
molempien maiden yhteisiä turvallisuusintressejä.
Maamme osallistuvat säännöllisesti -
yhteisiin sotaharjoituksiin, tutkimukseen ja asekehitykseen.
Käymme jatkuvaa strategista dialogia. Voimme tämän ansiosta -
vastata yhdessä moniin alueellisiin uhkiin, joista merkittävin on Iran.
Iranin hallinto uhkailee toistuvasti Israelin tuhoamisella.
Se toimittaa aseita terroristeille ja välikäsilleen, -
kuten Hizbollahille ja Hamasille, -
jotka Iranin lailla kiistävät Israelin olemassaolon oikeuden.
Iranin hallinnon taipumus kylvää väkivaltaa ja epävakautta -
on alkanut valjeta viime aikoina yhä useammalle maalle.
Iranin hallinto käyttää päivittäin kovia otteita -
rauhanomaisia iranilaisia mielenosoittajia vastaan.
Se tappaa sadoittain omia kansalaisiaan, -
myös monia naisia ja lapsia, ja vangitsee tuhansia julmiin vankiloihin.
Samaan aikaan hallinto kouluttaa ja aseistaa Venäjän joukkoja lennokeilla,
joilla presidentti Putin tappaa ukrainalaisia siviilejä -
ja tuhoaa lämmitys-, vesi- ja sähköinfrastruktuuria -
juuri kun talvi on tulossa.
USA tukee Iranin kansaa, erityisesti naisia, kun nämä osoittavat -
poikkeuksellista rohkeutta puolustaessaan oikeuksiaan.
Blinken alleviivasi Iranin hallinnon julmuutta.
Bidenin hallinto uskoo yhä, -
että v. 2015 ydinsopimuksen elvyttäminen on paras keino -
rajoittaa Iranin ydinasepyrkimyksiä.
Samalla USA valmistautuu myös muihin vaihtoehtoihin.
Uskomme yhä, että diplomatia on -
paras keino estää Irania hankkimasta ydinasetta.
Mutta mikäli Iranin hallinto hylkää tämän tien, sen on syytä tietää, -
että kaikki vaihtoehdot ovat mahdollisia sen takaamiseksi, -
että Iran ei saa haltuunsa ydinasetta. Neuvottelemme tiiviisti -
liittolaistemme ja kumppaniemme kanssa tulevista askelista.
Todennäköisesti Benjamin Netanjahun johtaman -
Israelin tulevan hallituksen kokoonpano -
herättää huolta Bidenin hallinnon johtoportaassa.
Blinken korosti silti, -
että USA aikoo kunnioittaa Israelin demokraattista lopputulosta, -
joskin muutamin varauksin.
Kuten presidentti Biden sanoi Benjamin Netanjahulle puhelimessa, -
odotamme, että Israelin uusi hallitus jatkaa edellisten hallitusten tapaan -
työskentelyä kanssamme yhteisten arvojemme hyväksi.
Tuemme edelleen demokratian ydinperiaatteita, -
myös LGBT-yhteisön oikeuksien kunnioittamista -
ja Israelin kansalaisten yhdenvertaisuutta.
Arvioimme hallitusta sen harjoittaman politiikan pohjalta, -
emme yksittäisten henkilöiden.
Noudatamme suhteessamme samoja, yli 70 vuotta vallinneita standardeja.
Puhumme rehellisesti ja kunnioittavasti -
israelilaisten ystäviemme kanssa.
Blinken alleviivasi Bidenin hallinnon peräänantamattomia pyrkimyksiä -
syventää suhteitaan palestiinalaisiin.
Samalla hän patisti palestiinalais- hallintoa kitkemään korruption -
ja tekemään kipeästi kaivattuja uudistuksia.
Kun presidentti Biden astui virkaansa,
palautimme suhteemme palestiinalaisiin, samoin talousavun.
Rakensimme luottamusta uudelleen. Olemme sittemmin -
antaneet palestiinalaisille apua yli 890 miljoonan dollarin edestä, -
painottaen erityisesti arkielämän tarpeita: -
ruokaa, rokotteita, palestiinalaisten turvallisuuden vahvistamista.
Blinkenin mukaan Bidenin hallinto aikoo lähitulevaisuudessa -
toimittaa vielä uuden 350 miljoonan dollarin tukipaketin.
Ulkoministeri Blinken korosti lisäksi Bidenin hallinnon ponnisteluja -
Israelin alueellisen integraation laajentamiseksi.
Integroitumisen ovat mahdollistaneet Abraham-sopimukset -
eli Trumpin hallinnon kaudella solmitut suhteiden normalisointisopimukset.
Kiitos seurasta.
TV7:n Israel-uutisia ei lähetetä huomenna, tiistai-iltana.
Jerusalem studio esitetään kuitenkin normaalisti.
Israel-uutiset palaavat ruutuun jälleen keskiviikkona.
Rukoillaan vainottujen veljiemme ja sisartemme puolesta -
sekä rauhaa Jerusalemille ja pelastusta Israelille.
Olen Jonathan Hessen.
Siunattua viikkoa. Nähdään huomenna, jos Jumala suo. Shalom.
Suomennos: Sirpa Kaukonen